cyanic-selkie/wikianc huggingface dataset:
Bottrop
Bottrop is 'n stad in Noordryn-Wesfale in die weste van Duitsland, met 'n bevolking van 116 361 op 31 Desember 2011 en 'n oppervlakte van 100,6 km². Die eerste historiese verwysing na Bottrop dateer uit die jaar 1092 en op 21 Julie 1919 het die stad stadstatus gekry. Sedert 1953 is Bottrop 'n stad met 'n bevolking van meer as 100 000.
Kim Greist
Kim Greist (gebore 12 Mei 1958) is 'n Amerikaanse aktrise. Sy is bekend vir haar rolle in die rolprente Brazil (1985), Manhunter (1986), Throw Momma from the Train (1987), en Homeward Bound: The Incredible Journey (1993).
Nederlandse nasionale rugbyspan
Geskiedenis
In die 1970’s het die span ook wedstryde teen Italië gespeel. Die span het ’n aantal wedstryde gewen tussen 1984 en 1987.
Spelerstatistieke
Vervolgens die belangrikste statistieke van Nederland se spelers. Die spelers wat met * gekenmerk is, is nog aktief en kan hul statistieke verbeter.
Gaskompressor
'n Kompressor doen min of meer aan gas wat 'n pomp aan vloeistof doen.
Kramp
By kinders kom dit voor as koorsstuipe. Krampe van die gladde (onwillekeurige) spiere van die hol, inwendige organe word koliek genoem, byvoorbeeld galblaas-, derm- en nierkoliek. Hierdie uiters pynlike krampe wat met fisieke rusteloosheid gepaard gaan, ontstaan van wee ontsteking, vergiftiging of irritasie wat deur steentjies veroorsaak word. Selfs die oormatige inname van kos en drank kan soveel irritasie veroorsaak dat koliek ontstaan. Daar is verskeie geneesmiddels vir die bestryding van krampe asook kalmeermiddels wat die spiere laat ontspan.
Helios
Beskrywing
thumb|links|200px|Helios in sy strydwa (vroeë 4de eeu v.C., [[Atena se tempel in Ilion.]] Helios word gewoonlik uitgebeeld as ’n aantreklike jong man met die helder ligkrans van die son op sy kop wat elke dag ’n strydwa van die son oor die lug heen ry na Okeanos, wat die aarde omring, en deur die wêreldoseaan totdat hy snags na die ooste terugkeer. In die lofsang van Homeros aan Helios word gesê Helios se strydwa word deur rosse getrek. Later is vuurverwante name aan die perde gegee: Pirois, Aios, Eton en Flegon.
Jennifer Grey
Jennifer Grey (gebore 26 Maart 1960) is 'n Amerikaanse aktrise. Sy is bekend vir haar rolle in die rolprente Red Dawn (1984), Ferris Bueller's Day Off (1986), Dirty Dancing (1987), en The Wind Rises (2013).
Vigiti Magna
Vigiti Magna was die denkbeeldige en legendariese hoofstad van die goudland Monomotapa. Volgens 16de eeuse kaarttekenaars was dit glo êrens in die middel van suidelike Afrika.
Mitsubishi Ki-46
Die Mitsubishi Ki-46 is 'n tweemotorige verkenningsvliegtuig wat deur die Japannese Leër Lugmag gebruik is tydens die Tweede Wêreldoorlog. Die vliegtuig se nooiensvlug is in November 1939 voltooi. In terme van aerodinamika en prestasie was die vliegtuig een van die bestes wat die Japannese Lugmag gebruik het.
Joseph Haydn
Lewensloop
Tydens sy verblyf by die Esterházys het Haydn 'n baie groot aantal werke geskryf, insluitend klavierwerke, liedere en 125 bariton-trio's. Haydn het ook 24 operas gekomponeer. In 1782 ontmoet hy Mozart. Na die dood van sy broer Nicolaus in 1790 is Haydn na Londen. Daar het hy die laaste 12 van sy 106 simfonieë geskryf. Hy het in 1791-1792 en 1794-1795 in Londen gebly.
Piëso-elektrisiteit
Ontdekking en vroeë navorsing
In die daaropvolgende dekades was piëso-elektrisiteit bloot 'n verskynsel wat in die laboratorium bestudeer is. Meer werk is gedoen om die kristalstrukture te verstaan wat tekens van piëso-elektrisitiese aktiwiteit getoon het. Die hoogtepunt van hierdie werk het in 1910 plaasgevind toe Woldemar Voigt sy Lehrbuch der Kristallphysik (handboek van kristalfisika) gepubliseer het, wat 20 klasse van natuurlike kristalle wat piëso-elektriese aktiwiteit getoon het en die piëso-elektriese konstantes deeglik gedefinieer het deur van tensoranalise gebruik te maak.
Condoleezza Rice
Teen die begin van haar ampstermyn as Minister van Buitelandse Sake het Rice haar vir die vinnige demokratisering van die Midde-Ooste uitgespreek en 'n pioniersrol by die toepassing van haar Diplomasie van Verandering gespeel. Haar beleid, wat die Amerikaanse steun vir demokraties verkose regerings beklemtoon het, is met die oorwinning van die radikale Palestynse Hamas-beweging, wat 'n meerderheid van die uitgebragte stemme in die Palestynse gebiede op hom verenig het, alhoewel dit Islamitiese terreur teen Israel steun, 'n nekslag toegedien. 'n Ander vraagstuk was die voortgesette Amerikaanse steun vir nie-demokratiese stelsels in lande soos Egipte en Saoedi-Arabië. Nogtans het haar beleid en haar uitgesproke diplomatieke styl verseker dat sy in die media erkenning as 'n sterk leierfiguur gekry het.
Kragsport
Gewigoptel
superswaargewig - meer as 110 kg
Die wenner is die deelnemer wat die grootste massa met enigeen van sy 3 stote opgetel het. Indien 2 deelnemers ŉ gelyke massa opgetel het, wen die deelnemer met die kleinste liggaamsmassa. In elke indeling word 'n wenner aangewys op grond van die eindtotaal van sy beste pogings in die 3 soorte stote. Kompetisies word deur 'n skeidsregter en 2 beoordelaars beheer en in internasionale kompetisies is daar ook 'n tydhouer. Suid-Afrikaanse gewigoptellers het reeds internasionale kragmetings teen spanne van België en Wes-Duitsland gewen.
Hoër Landbouskool Boland
Gedragskode
Van lojale leerlinge van die Hoër Landbouskool Boland word die volgende verwag:
Ford Escort RS Cosworth
Die Ford Escort RS Cosworth was 'n sportafgeleide en spesiale tydrenmotor, gehomologiseer vanuit die vyfde geslag Europese Ford Escort. Dit is ontwerp as 'n Groep A motor vir die Wêreldtydrenkampioenskap, waarin dit meegeding het tussen 1993 en 1998. Dit was in baie beperkte getalle beskikbaar as 'n padmotor van 1992–1996. Dit was dadelik herkenbaar aan sy groot "walvisstert" drukvlerk. Die hoofverkoopspunt was die Cosworth YBT enjin, 'n hoogs verstelbare turbo 2 liter-enjin wat 'n kraglewering van 162 kW (217 pk) in standaardverstelling gelewer het. Die motor was alombekend vir sy uitstekende hantering.
Nakajima Ki-49
As 'n middelvlerk-enkelromp van metaalkonstruksie, was die Ki-49 een van die eerste Japannese vliegtuie om met 'n terugtrekbare agterwiel toegerus te wees. Gedurende die Tweede Wêreldoorlog het dit onder die verslagnaam "Helen" aan die Geallieerdes bekend gestaan.
Jim Jefferies
Geoff James Nugent (gebore 14 Februarie 1977), meer bekend as Jim Jefferies, is 'n Australiese komediant, akteur en skrywer.
Montpellier
Montpellier is die prefektuur (hoofstad) van die gewes Languedoc-Roussillon en die département Hérault. Die stad, wat met sy Fin de siècle-argitektuur bekoor, is vandag 'n dinamiese universiteitstad en 'n wetenskaplike, kulturele en ekonomiese sentrum.
Geskiedenis
Montpellier is een van min stede in Frankryk wat nie uit 'n Gallies-Romeinse nedersetting ontwikkel het nie. In die vroeë Middeleeue was die nabygeleë biskopstad Maguelone die belangrikste sentrum in die gebied, maar as gevolg van seeroweraanvalle is die stad na die binneland verskuif. Die eerste historiese verwysing na Montpellier dateer uit die jaar 985. Die stad is onder die heerskappy van die grawe van Guillem uit Toulouse gestig, wat twee dorpies verenig en hulle met 'n stadsmuur en kasteel versterk het. Van die stadsmuur het net twee torings bewaar gebly, wat later opgerig is – die Tour des Pins en die Tour de la Babote.
In die 14de eeu is 'n kerk opgerig, wat aan Sint Pieter gewy is, en danksy sy toenemende belangrikheid het Montpellier in 1536 ook 'n biskopstad geword, nadat die biskop van Maguelone sy setel na die buurstad Montpelliéret verskuif het, wat by Montpellier ingelyf is.
Oriëntale Ortodoksie
Geskiedenis
Die Oriëntaal-Ortokse kerke en die res van die Christendom het geskeur oor verskille in Christologiese terminologie. Die Eerste Konsilie van Nicea (325) het verklaar dat Jesus Christus God is, dus van dieselfde wese, en die Konsilie van Efese (431) dat Jesus, hoewel goddelik en menslik, net een persoon is. Twintig jaar ná Efese het die Konsilie van Chalcedon verklaar dat Jesus een person in twee volledige nature is: een goddelik en een menslik. Teenstanders van Chalcedon het dié leerstelling vereenselwig met die Nestoriaanse dwaalleer dat Christus twee aparte entiteite was, die een goddelik (die Logos) en die ander menslik (Jesus). Dié idee is by Efese verwerp.
John Dalton
John Dalton FRS (6 September 1766 – 27 Julie 1844) was 'n Engelse chemikus. Hy het bekend geraak vir sy teorie oor atoom strukture, sy beskrywing van kleurblindheid en sy ontdekking van die wet van parsiële druk (Dalton se wet). Hy is gebore in Eaglesfield en het eers onder sy vader gestudeer. Later het hy die skool in die dorp bygewoon waar hy op die ouderdom van 12 'n onderwyser geword het. Na twee jaar in die onderwys het hy gaan boer maar op die ouderdom van 15 word hy gevra om by Kendal as 'n assistent onderwyser op te tree onder sy broer, Jonathan. Sy talent is raakgesien deur die blinde wetenskaplike, John Gough, en Dalton bestudeer wetenskap, literatuur en tale onder sy toesig. Gough motiveer Dalton om meteorologie te studeer en in 1787 begin Dalton 'n weerkundige dagboek wat hy op datum hou vir die volgende 57 jaar. Dit het oor die 200,000 inskrywings bevat. Hy gaan elke jaar op 'n reis deur die Mere-gebied en klim onder andere die hoogste pieke in Engeland: Skiddaw en Helvellyn. Hier meet hy die lugdruk en neem lugmonsters. In 1792 publiseer hy die werk Meteorological Observations and Essays wat beskou word as die basis vir meteorologie.
Verpleging
[[Lêer:British woman tending to a baby.jpg|duimnael|Beroepsnaam Verpleegster
Beroepstipe Gesondheidsorgpraktisyn
19de eeu
Die formele gebruik van verpleegsters in die moderne militêre diens het in die tweede helfte van die negentiende eeu begin. Verpleegsters het in die Eerste Boere-oorlog, die Egiptiese Oorlog (1882) en die Soedannese Oorlog (1883) aktief diens gedoen.
Gekonfedereerde State van Amerika
Elkeen van die konfederasie se lidstate het sy onafhanklikheid ná die verkiesing van die Republikeinse presidentskapskandidaat Abraham Lincoln in November 1860 verklaar wat hom in sy verkiesingsveldtog teen die verdere uitbreiding van die slawernystelsel uitgespreek het. Nog voordat Lincoln in Maart 1861 die ampseed afgelê het, het die Slawestate in Februarie van dié jaar hul eie Gekonfedereerde regering geproklameer wat deur die VSA-regering as onwettig beskou is.
Anglo-Zoeloeoorlog
Britse inval en terugslae
Hoewel Cetshwayo se gevegsmag uit sowat 35 000 man bestaan het was dit hoofsaaklik 'n burgermag wat opgeroep kon word in geval van nasionale gevaar. Sy mag het beperkte logistieke vermoëns gehad en kon net vir 'n paar weke in die veld bly voordat hulle moes terugkeer na hul burgerlike pligte.
Olimpiese Somerspele 1968
Deelnemende nasies
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 4
Merafong City Plaaslike Munisipaliteit
Nedersettings
Nedersettings in die munisipaliteit:
Groot Moskee van Taza
Geskiedenis
Die gebou is een van die oudste oorblywende voorbeelde van die Almohadiese argitektuur. Dit is ook onder die publiek bekend vir sy groot kandelaar wat meer as 3 ton weeg.
Wollie Bronkhorst
Lewensloop
Blykbaar het Bronkhorst nooit afgetree nie, want die hoeksteen van sy laaste werk (sover bekend), Onse Rust-huis vir bejaardes op Fraserburg, is net meer as drie maande voor sy dood gelê.
Enkele geboue
Bronkhorst het die kerksale van die NG gemeente Wynberg (wat in aanbou was tydens sy dood) en van die NG gemeente Laingsburg ontwerp. Van die NG gemeente Boston in Bellville sowel as die NG gemeente Ysterplaat-Suid het sy sowel die saal as die kerkgebou ontwerp. Van sy ander kerkontwerpe sluit die NG gemeentes Ceres, Herold, Loeriesfontein, Loerie, Neilersdrift, Karatara, Parow-Sentraal en Simondium in, asook die NG sendingkerk (nou VGK) op Montagu, sowel as die kerksaal van die NG gemeente Uniondale en die ouetehuis aldaar, Huis Loots. Ook het hy die saal van die NG gemeente George-Suid ontwerp wat eers as kerkgebou gedien het en ingewy is op 22 September 1951. Nog ouetehuise het hy, sover bekend, vir Margate en Fraserburg ontwerp. Twee groot projekte was die Kinderhuis M.T.R. Smit op Ugie in die Noordoos-Kaap en die Covimbawa-sendinghospitaal in die destydse Transkei. Vir die Gereformeerde Kerk het hy sowel die eerste as die tweede gebou van die gemeente De Aar ontwerp en ook later laasgenoemde se toring. Ook op De Aar was hy gemoeid met die restourasie van die plaaslike NG moedergemeente se kerkgebou sowel as die kerksaal, wat albei met siersteen beklee is op sy aanbeveling. Die kerksaal se bekleedsel is later verwyder. Hy het ook die NG kerk Velddrif ontwerp, waarvan die hoeksteen op 15 Mei 1954 is, terwyl hy werksaam was by die firma Louw & Louw.
NG kerk Ceres
Die bal is reeds in die dienstyd van ds. J.H. van Loggerenberg (1939–1947) aan die rol gesit vir die bou van 'n nuwe kerk om dié van 1881, ontwerp deur Carl Otto Hager, te vervang. Die boufonds is op 27 April 1940 gestig en in 1946 het die kerkraad die sloop van die ou gebou op 'n vergadering by die gemeente aanbeveel, wat dit dan ook goedkeur. Die plan om kerk te bou is vertraag deur die bou van 'n skoolhuis, waarvan die hoeksteen in 1949 gelê is en wat £35 000 gekos het. Terwyl die leraars en kerkraad voortgegaan het met hul kerkbouplanne, het die gemeente die grootste deel van die boedel van wyle P.J. van der Merwe geërf. Hy het bepaal die plaas wat deel was van die boedel mag nie verkoop word nie, maar net verhuur word, maar die kerkraad het suksesvol by die hooggeregshof aansoek gedoen op dié serwituut te laat verwyder. Die kerkraad het besluit om £20 000 uit die bedoel vir die bou van 'n nuwe kerksaal te gebruik en £5 000 in die kerkboufonds te stort. Tot in daardie stadium het die gemeente reeds £24 000 ingesamel.
NG kerk De Aar (1959, siersteenbedekking)
In Maart 1959 is die tender van G. Kaiser vir R27 766 eenparig aangeneem. By daardie geleentheid het die voorsitter, ds. Cilliers hom soos volg uitgelaat oor hierdie besluit: "Die kerkraad het werklik vanaand geskiedenis gemaak deur hierdie groot onderneming sonder 'n sweem van huiwering eenparig te aanvaar, wat vir een en almal 'n aansporing behoort te wees." Met slegs sowat R8 000 van die geraamde R28 000 in hande, was dit inderdaad 'n geloofsonderneming, veral ook gegewe die ernstige droogte wat toe geheers het. Die werk aan die kerk is eers aangepak en afgehandel. Daarna is dié aan die saal gedoen. Nadat sowat vyf maande gewerk is, kon die gemeente die naweek 28-29 Nov. 1959 met dankbaarheid die herstelde kerkgebou opnuut feestelik aan die diens van die Here wy. Jare later is die saaltjie se bedekking verwyder.
Reynaldo Rey
Reynaldo Rey is 'n Amerikaanse akteur en skrywer. Hy is bekend vir sy rolle in die rolprente Young Doctors in Love (1982), White Men Can't Jump (1992), Friday (1995), en First Sunday (2008).
Kai !Garib Plaaslike Munisipaliteit
Naam
Die naam Kai ǃGarib kom van die Nama taal en beteken "groot rivier",  wat verwys na die Oranjerivier wat deur die gebied vloei.
Teologiese Skool Potchefstroom
Huidige gebouekompleks
duimnael|regs|270px|Die Ou Voorbereidende Skool het van Augustus 2005 tot Mei 2020 die privaat laerskool [[Totius-Akademie gehuisves. ]]
28 Maart
28 Maart is die 87ste dag van die jaar in die Gregoriaanse kalender (88ste in 'n skrikkeljaar). Daar is nog 278 dae in hierdie jaar.
Teologiese Skool Potchefstroom
Huidige gebouekompleks
Van hierdie kerkgebou het dr. S.P. van der Walt op 2 Februarie 1952 die hoeksteen gelê. Op 18 Oktober 1952 is die gebouekompleks feestelik in gebruik geneem. Prof. J.D. du Toit het die inwydingsrede gelewer, waarna die verrigtinge afgesluit is met die sing van Ps. 90 vers 1 en 9.
Cato Manor
Cato Manor vandag
Die area het weer herleef in die vroeë 1980's toe die Cato Manor Development Association (CMDA) gevorm is en die broodnodige infrastruktuur opgerig het. Die area is toe befonds deur die Europese Unie en die Cato Manor-Area-Gebaseerde Bestuur is ingestel deur die eThekwini Munisipaliteit om toesig te hou oor die ontwikkeling van die gebied. Cato Manor het vandag primêre skole, 'n kliniek, 'n mark en 'n veeldoelige sentrum en gesprekke vir nuwe plekke van belang is aan die gang.
Pam Grier
Pam Grier (gebore 26 Mei 1949) is 'n Amerikaanse aktrise en skryfster. Sy is bekend vir haar rolle in die rolprente Above the Law (1988), Escape from L.A. (1996), Jackie Brown (1997), en Ghosts of Mars (2001).
Assiriese Kerk van die Ooste
Die Assiriese Kerk van die Ooste, amptelik die Heilige Apostoliese Katolieke Assiriese Kerk van die Ooste, is ’n Siriese kerk wat histories gesentreer was in Assirië in Noord-Mesopotamië. Anders as ander kerke wat hul oorsprong terugvoer na die antieke tyd, is die moderne Assiriese Kerk van die Ooste nie in gemeenskap met enige ander kerk nie – nie die Oosters-Ortodokse, Oriëntaal-Ortodokse of Katolieke Kerk nie.
Wollaton Hall
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Boustyl
Wollaton Hall is 'n herehuis op 'n klein, maar prominente heuwel in Wollaton Park, Nottingham, Engeland. Die huis, wat tussen 1580 en 1588 vir Sir Francis Willoughby opgerig is en aan die argitek Robert Smythson toegeskryf word, is intussen in besit van die Nottinghamse Stadsraad. Dit huisves tans die Nottinghamse Museum vir Natuurgeskiedenis (Nottingham Natural History Museum), terwyl 'n tweede museum, die Nottinghamse Nywerheidsmuseum (Nottingham Industrial Museum) in die buitegeboue ingerig is. Die omliggende parklandskap word gereeld vir grootskaalse publieke opelug-vermaaklikhede soos rockkonserte, sporttoernooie en feeste gebruik.
Ierland
Ierland (Iers: Éire, [ˈeːɾʲə], ; Engels: Ireland, [ˈaɪərlənd], ; Ulster-Skots: Airlann, [ˈɑːrlən]) is die derde grootste eiland van Europa en die mees westelike van die Britse Eilande, met 'n lengte van 450 kilometer, 'n breedte van 260 kilometer en 'n totale oppervlak van 84 421 vierkante kilometer. Die eiland, wat dikwels ook die "Groen Eiland" genoem word, lê tussen die Atlantiese Oseaan in die weste en die Ierse See in die ooste.
Die onverwagte uitkoms van Ierland se rewolusionêre periode tussen 1912 en 1925 was die vestiging van twee Ierse state op die eiland. Die onafhanklike Republiek Ierland met 4,7 miljoen oorwegend Rooms-Katolieke inwoners beslaan vyf-sesdes van Ierland se oppervlak, terwyl Noord-Ierland met 'n histories merendeels Protestantse bevolking van 1,8 miljoen van Ierse, Skotse en Engelse afkoms een van die Verenigde Koninkryk se vier lande is. In Noord-Ierland is ongeveer 41,6% van die bevolking lidmate van Protestantse kerke en 40,7% Rooms-Katoliek.
Bothwell Browne
Bothwell Browne (1877–1947) was 'n Amerikaanse akteur. Hy was bekend vir sy rol in die rolprent Yankee Doodle in Berlin (1919).
Emil Fischer
Vroeë jare en loopbaan
Na agt jaar in Straatsburg is hy aangestel as voorsitter van chemie aan die universiteite van Erlangen (1882) en Würzburg (1885). In 1892 het hy August Wilhelm von Hofmann opgevolg as professor in chemie aan die Universiteit van Berlyn.
Ere, toekennings en nalatenskap
In 1897 het hy die idee voorgestel om die Internasionale Kommissie vir Atoomgewigte te stig. In 1899 word Fischer verkies tot 'n buitelandse lid van die Royal Society. Die Nobelprys vir chemie is aan hom in 1902 toegeken "ter erkenning van die buitengewone dienste wat hy gelewer het deur sy werk oor suiker- en puriensintetiese stowwe."
Mejuffrou Groot Internasionaal
Mejuffrou Groot Internasionaal (Engels: Miss Grand International), gewoonlik as MGI geskryf, is die titel van die wenner van 'n internasionale skoonheidskompetisie vir ongetroude dames, Dit is die eerste keer in 2013 in Thailand gehou. Die funksie van die Mej. Groot Internasionaal-wenner is om die leuse van die kompetisie, "Stop die oorloë en geweld", uit te leef deur bewustheid te skep.
Lewis Hamilton
Lewis Hamilton (gebore in Stevenage, Hertfordshire, Engeland op 7 Januarie 1985) is 'n Britse Formule Een-renjaer. Hy is die wêreldbestuurderskampioen in 2008, 2014, 2015, 2017, 2018, 2019 en 2020 en is sedert 2013 deel van die Mercedes AMG Petronas F1-span, tans saam met sy spanmaat George Russell.
2007
In sy derde Formule 1-ren in Bahrein het Hamilton geskiedenis gemaak deur in sy eerste drie renne as Formule 1-jaer op die podium te eindig. Hy was die eerste debutant in Formule 1-geskiedenis wat dit kon bereik. Op Sondag 13 Mei 2007 eindig hy weer op die podium tydens die Spaanse Grand Prix op die Barcelona-Catalunya-renbaan. Met hierdie uitslag neem hy die eerste keer in die 2007-seisoen die voortou in die kampioenskap. Daarbenewens verbeter hy die rekord vir die jongste Wêreldbeker-leier in die geskiedenis, voorheen deur Bruce McLaren, stigter van Hamilton se span gehou.
2009 – 2012
Gedurende hierdie seisoene behaal Hamilton minder sukses, en wen slegs 13 wedrenne in vyf jaar. Aan die einde van die 2012-seisoen verlaat Hamilton – tot almal se verbasing – die McLaren-span en sluit aan by die Mercedes GP-span waar hy Michael Schumacher vervang het. Sy jaarsalaris by Mercedes was volgens berigte byna negentien miljoen euro.
2013
In die Hongaarse Grand Prix het hy beter gevaar. Die Brit was vir die vierde keer op die voorwegspringplek, maar anders as in vorige Grand Prix-wedrenne, het hy daarin geslaag om voor te bly en hierdie keer het hy die wedren gewen. Pirelli het weer nuwe bande vir hierdie Grand Prix gebruik, wat verder verbeter is na dié van die vorige Grand Prix in Duitsland.
2014
Nadat hy ook in Kanada tweede weggespring het, moes Hamilton ongeveer halfpad deur die ren onttrek met oorverhitte agterremme en 'n enjinmisvuur. Rosberg, wat ook gesukkel het met enjin- en remprobleme, het tweede geëindig om 22 punte te behaal. Die Red Bull-jaer Daniel Ricciardo het die probleme by Mercedes aangegryp om na sy eerste Grand Prix-sege te jaag.
Hamilton het sesde weggespring in sy tuiswedren op Silverstone. Die kwalifisering het in nat toestande plaasgevind en die Brit het sy laaste rondte afgebreek omdat die eerste twee sektore baie natter was as voorheen. Die laaste sektor was egter byna heeltemal droog, en hy het dus die paal gemis. Na die swaar ongeluk van Kimi Räikkönen en die uitval van Rosberg, het Hamilton sy tuiswedren vir die eerste keer sedert 2008 gewen. In die wêreldkampioenskap was hy nou slegs vier punte agter Rosberg.
2018
Nog vars van sy oorwinning het Hamilton positief by die Spaanse Grand Prix aangekom. Hy was die vinnigste in die tweede en derde vrye oefening en kon sy tweede paal van 2018 in kwalifisering neem. Alles het perfek verloop tydens die wedren en Hamilton het die Spaanse Grand Prix gewen, sy tweede oorwinning van die seisoen. Omdat Bottas tweede geëindig het, het Mercedes hul eerste 1-2 van die seisoen behaal. Vettel het vierde geëindig om Hamilton 'n kampioenskapvoorsprong van 17 punte te gee.
2021
Op die tweede naweek in Oostenryk was Verstappen weer oorheersend. Hy het weer die voorwegsprongplek ingeneem en op oorheersende wyse gewen, terwyl Hamilton die wedren in die vierde plek geëindig het. Gevolglik het Verstappen nou 'n voorsprong van 32 punte gehad.
By die Hongaarse Grand Prix kon Hamilton weer vir die eerste keer in ses renne die voorwegsprongplek inneem. Hamilton het 'n goeie wegspring gehad, maar sy spanmaat nie. Bottas het gerem en Lando Norris se McLaren getref, wat toe Max Verstappen se Red Bull getref het. Die rooi vlag is geswaai weens die baie puin op die baan. Ná die rooi vlag was die veld agter die veiligheidsmotor, maar ná een rondte is almal behalwe Hamilton vir droë bande kuipe toe. Dit was 'n strategiese fout deur Mercedes, aangesien die baan reeds heeltemal droog was. Hamilton moes dus heelagter inval nadat hy sy kuipestop gemaak het. Hy kon heelwat plekke opmaak en het in die 2de plek geëindig. Dit was egter 'n geleentheid om baie punte by Max Verstappen te wen. Verstappen het baie skade aan die wegspring opgedoen en het die ren negende geëindig. Hamilton het die voorsprong in die kampioenskap met 8 punte oorgeneem in die somervakansie.
Geldsoorte van die Kaapkolonie
Nederlandse kolonie
Die verskillende provinsies het ook munte namens die VOC geslaan. Hierdie munte, wat bedoel is vir gebruik in die Nederlands Oos-Indië is met die letters "VOC" gestempel. Al is die VOC doit dieselfde grootte as the Nederlandse doit, is daar slegs vier doite in een stuiwer in die Nederlands Oos-Indië in plaas van agt doite in die stuiwer in Europa. Hierdie verskil is geregverdig deur die vervoerkoste van die muntstukke tussen Nederland en die Verre-Ooste.
Nykøbing Mors
Die dorpie het 9 189 inwoners (2008). Die geskiedenis van Nykøbing Mors gaan terug tot 1299 toe dit staatsreg verkry het. Die belangrikste bestaansmiddel is die handeling van ware en vissery. Die klooster Dueholm speel ook ‘n belangrike rol in die geskiedenis van hierdie plek. Die grootste gedeelte van die Nykøbing Mors is rondom 1900 aangebou en het vanaf hierdie tydperk ‘n meer nywerheidskarakter begin kry.
Clement Attlee
Attlee het as afgevaardigde vir die Limehouse-kiesafdeling in die algemene verkiesing van 1922 vir die eerste keer 'n setel in die Britse parlement gewen en was in sy politieke loopbaan binnekort suksesvol genoeg om in 1924 as minister in die minderheidsregering van Ramsay MacDonald aangewys te word. Nadat die Arbeidersparty in die verkiesing van 1931 'n verpletterende nederlaag gely het, is Attlee as vise-partyvoorsitter verkies. Ná George Lansbury se bedanking vier jaar later het hy die leier van die Arbeidersparty geword.
In die Britse Ryk het die Attleeregering 'n beleid van dekolonisasie gevolg en onafhanklikheid aan Indië, Pakistan, Burma, Ceylon, Israel en Jordanië toegestaan. Die belangrikste prestasie ten opsigte van buitelandse beleid was die bevestiging van politieke bande met die Verenigde State. In die algemene verkiesing van 1950 het Attlee sy party weereens tot oorwinning gelei, maar die verkiesing in die volgende jaar het hy naelskraap verloor. Attlee het as eerste minister bedank.
Union Solingen
Die oorspronklike klub het in 1897 ontstaan deur die samesmelting van Ohligs FC 06, VfR Ohligs, Walder Ballspielverein en BV Adler Ohligs.
In 1990 is die huidige klub gestig as opvolger.
Kunene
Kunene is een van die 14 streke van Namibië en tuis aan die Himba-volk. In vergelyking met die res van Namibië is dit relatief onderontwikkeld. Dit is dalk weens die bergagtige geografie wat ontoeganklik is en droogte wat landbou belemmer.
Politiek
Kunene is een van die min streke waar SWAPO nie oorheers nie. In die 2004-verkiesing vir die Nasionale Vergadering van Namibië het kiesers in Kunene-streek talle partye gesteun. Die UDF behaal die hoogste stemgetal en 22,19% van die party se nasionale stemgetal in die streek.
Sarah Richards
Sarah Richards (gebore 28 September 1968) is 'n Suid-Afrikaanse beeldhouer wat veral in brons werk.
Bepaaldheid
Germaanse, Romaanse, Keltiese, Semitiese, en hulptale het gewoonlik 'n bepaalde lidwoord, wat soms as 'n postposisie gebruik word. Baie ander tale het nie 'n bepaalde lidwoord nie. Sommige voorbeelde daarvan is Chinees, Japannees, Fins, en die Slawiese tale behalwe Bulgaars en Macedonies. Indien nodig, mag sulke tale bepaaldheid aandui deur ander meganismes soos aanwysende voornaamwoorde.
Satanisme
Religieuse en filosofiese Satanisme en die vergoddeliking van die mens
Die meeste Satanistiese ideologieë berus nie op die aanbidding of aanroeping van die Duiwel, Satan, Lucifer of demone nie, maar gebruik hierdie figure as simbole vir hulle weerstand teen religieuse dogmas. Hulle bevorder eerder die individualiteit van die mens en die uitlewing van sy natuurlike instinkte, onder meer sy seksualiteit. Die natuurlike instinkte bepaal dan ook die morele waardes in die Satanistiese filosofie. duimnael|[[Lord Byron (1788-1824)]] In teenstelling met byvoorbeeld die Christendom en die Islam, wat deur Sataniste by die sogenaamde "Pad van die Regterhand" gereken word en waar gelowiges bepaalde religieuse wette "eerbiedig", is die "Pad van die Linkerhand" aan die vergoddeliking van die mens gewy en beskou die bewussyn van die eie bestaan as 'n besonderse geskenk en as 'n kans vir die ontwikkeling van die menslike potensiaal.
Lys van onkruid in Suid-Afrika
Hier volg 'n lys van plante wat as onkruid verklaar is in Suid-Afrika.
Upingtonia
Geskiedenis
Jordan het in 1885 'n gebied van 2 500 km² van 'n Ovambo-hoofman Kampingana en sy seun Kambonde vir 300 gewere, 'n perd en 'n vat brandewyn gekoop. Maar die Boesmans, Damaras en die Herero is nie in die verkoop geken nie.
Lewis het Maharero gebruik om Jordan in sy planne te dwarsboom omdat Lewis self die koperkonsessie by Otavi wou verkry. Maharero het die Boere gevrees en Jordan gehaat. Maharero beweer nou op aanstigting van Lewis dat Kambonde geen reg gehad het om die gebied aan Jordan te verkoop nie en dat die Boere boonop al die wild aan die uitroei is. Daarom wil Maharero dat die verkooptransaksie nietig verklaar word. Lewis verklaar oorlog teen die Boere. Hierna trek sekere Boere weg, sommige suid na die Waterberg, ander na Transvaal. Maar tien families bly op Grootfontein agter. Die Boere nader Göring om beskerming en op hul versoek word hul staatjie 'n Duitse protektoraat. Dit hou egter nie veel in nie, want die Duitsers se gesag in Duits-Suidwes-Afrika was op daardie tydstip maar swak. Wel slaag die Duitsers daarin om die naam van die republiek van 'n Engelse naam na Lijdensrust te verander. Boonop word Jordan op aanstigting van Lewis op verraderike wyse vermoor. Inboorlinge, malaria, droogte en 'n gebrek aan weivled teister die oorblywende Boere. Met die gevolg dat hulle ook die gebied verlaat en na Angola, of Transvaal of Omaruru verhuis. Die Boerekolonie word in 1887 by Duits-Suidwes-Afrika ingelyf en die bewindhebbers in Windhoek was van mening dat mettertyd nog meer Boere uit die Transvaal hulle in hierdie gebied sal vestig.
Pous Sagarias
Pontifikaat
Op teologiese gebied het die pous 'n konsilie belê wat in 745 vasgestel het dat die aartsengel Uriël nie vereer mag word soos Rafaël, Migael en Gabriël nie, omdat hy slegs in die Apokriewe boek 3 (of 4) Esra voorkom.
Haruki Murakami
Haruki Murakami is 'n Japannese skrywer. Sy boeke en verhale is topverkopers in beide die Japannese en internasionale mark.
Sy werk is dikwels van 'n surrealistiese en melancholiese of fatalistiese aard, en word deur 'n Kafkaeskiese weergawe van die "herhalende temas van sosiale vervreemding en eensaamheid" gekenmerk wat hy vervleg in sy diskoerse. Steven Poole van The Guardian het Murakami geprys as "van die wêreld se grootste lewende romansiers".
Trilogie van die Rot
Die eerste twee romans was tot 2015 nie geredelik beskikbaar in Engelse vertaling buite Japan nie, alhoewel 'n Engelse uitgawe, vertaal deur Alfred Birnbaum met uitvoeringe notas, gepubliseer is deur Kodansha as deel van 'n reeks wat bedoel is vir Japannese studente van Engels. Murakami beskou egter sy eerste twee romans as "onvolwasse" en "swak", en was tot dusver nie gretig om hulle te laat vertaal in Engels nie. Hy het onder meer gesê dat A Wild Sheep Chase "die eerste boek was waar ek 'n tipe sensasie kon voel, die vreugde van storievertel. Wanneer jy 'n goeie verhaal lees, hou jy net aan met lees. Wanneer ek 'n goeie verhaal skryf, hou ek net aan met skryf."
Sedert 2000
Murakami het aan die einde van 2005 'n versameling kortverhale gepubliseer met die titel Tōkyō Kitanshū, of 東京奇譚集, wat losweg vertaal kan word as "Geheime van Tokio". 'n Versameling van die Engelse weergawes van vier-en-twintig kortverhale, getiteld Blind Willow, Sleeping Woman is in Augustus 2006 gepubliseer. Hierdie versameling sluit beide ouer werke van die 1980's, sowel as sommige van Murakami se meer onlangse kortverhale in, insluitende vyf wat verskyn in Tōkyō Kitanshū.
Grondbeginsels van die Afrikaanse spelling
Grondbeginsel B
Elke klank in Afrikaans moet minstens deur een letter voorgestel word. Afrikaans het ook geen stilte-vokale, wat baie in Engels en in Frans aangetref word, nie. Daar is wel twee uitsonderings met woorde soos terug en Theron, wat uit 'n Nederlandse tradisie kom, waar die eerste e nie uitgespreek word nie.
Die volgende reëls is van toepassing op lettergrepe:
Om 'n klank te herken moet daar ook tussen tweeklanke of diftonge en lang- en kort klanke onderskei word. Hulle word as volg ingedeel:
Groep 3 (kort klanke)
Wanneer 'n woord gespel word volgens beginsels sal die volgende van toepassing word: indien die klank in 'n oop greep val sal dit presies dieselfde bly, bv. die woorde: ver en weg.
Aardbewing
Aardbewings word gemeet volgens waarnemings op seismograwe. Die Moment-magnitude-skaal is die algemeenste skaal waarvolgens aardbewings groter as sowat 5 vir die totale aarde aangeteken word. Die meertallige aardbewings minder as omvang 5, wat by nasionale seismologiese waarnemingstasies gemeet word, is meestal op die plaaslike omvangskale gegrond, wat dikwels na verwys word as die Richterskaal. Die twee skale is numeries eenders. Omvang 3 is meestal byna onsigbaar of swak en omvang 7 rig ernstige skade oor wye gebiede aan, afhangende van die diepte daarvan. Die grootste aardbewings in menseheugenis was net bietjie meer as 9 gemeet, hoewel daar geen beperkings op die omvang van so 'n aardbewing is nie. Die intensiteit van die skud word gemeet op die aangepaste Mercalliskaal. Hoe vlakker die aardbewing gebeur, hoe meer verwoestend is dit vir huise, geboue en ander strukture.
Wanneer 'n aardbewing aan 'n kuslyn of onder die see plaasvind, kan daar 'n reuse getygolf, of tsoenami, ontstaan. Hierdie golwe kan ontsaglike skade aan laagliggende kuslyne veroorsaak. Aardbewings kom in sommige dele van die aarde meer dikwels as in ander voor. Die gebiede wat die meeste geraak word lê langs 'n omvangryke gordel wat feitlik oor die hele aarde strek. Hierdie gevaargebiede kan nagespeur word vanaf die weskus van Suid-Amerika, oor Sentraal-Amerika en die Karibiese eilande en verder noordwaarts met die Stille Oseaan tot langs die weskus van Noord-Amerika. Daarna swaai die gordel weswaarts weg deur die Aleoetiese Eilande na Asië en omspan die hele ooste en suidooste van Asië met die aanliggende eilande, om daarna weer weswaarts uit te dy na die Mediterreense streke en na Suid-Europa.
Aardbewingswerms
Soms gebeur 'n sogenaamde aardbewingstorm waar die aardbewing die verskuiwinglyn in trosse tref, wat elkeen deur die skok of stresverspreiding van die voorafgaande aardbewings ontketen is. Soortgelyk aan naskokke, maar in segmente van verskuiwingslyne gebind, gebeur sulke storms deur die jare, met die aardbewings wat opvolg, en wat netso verwoestend as die voriges is. Sulke patrone het voorgekom in die paar dosyn aardbewings wat die Noord-Anatoliese Lyn in die twintigste eeu in Turkye getref het.
Kasteel van Mey
Geskiedenis
Die kasteel se naam is na Barrogill verander en dit is verskeie kere in die 17de en 18de eeu vergroot, en weer in 1821. In 1928 is dit deur ’n kaptein gekoop wat die kasteel tydens die Tweede Wêreldoorlog as ’n rusplek vir soldate gebruik het. In 1950 is die grond verkoop.
Montréal–Trudeau Internasionale Lughawe
Air Canada, die vlagdraer van die land, het ook sy hoofkwartierkompleks aan die Saint-Laurent-kant van die lughawe. Dit bedien ook Groter Montreal en aangrensende streke in Quebec en die ooste van Ontario, asook die state Vermont en die noorde van die deelstaat New York in die Verenigde State. Die lughawe is vernoem ter ere van Pierre Elliott Trudeau, die 15de premier van Kanada en vader van die huidige premier Justin Trudeau.
Via Domitia
By die berg Mont Genèvre (1 850 meter) het die Via Domitia die Alpe oorgesteek, langs die vallei van die Durancerivier geloop, die Rhône naby Beaucaire oorgesteek en uiteindelik langs die Mediterreense kus tot by die Pireneë geloop.
Outeniqua Choo-Tjoe
Hierdie trajek van 68 km is op 17 Oktober 1928 deur die destydse minister van spoorweë en hawens, Charl Wynand Malan, geopen. Weens kwaai reën in Augustus 2006 het die spoorlyn so verspoel dat die spoorweg permanent gesluit is. Die spoorlyn het stilswyend in 'n unieke voetslaan- en fietsrypad ontwikkel en die logiese begin- en eindpunte daarvan is die destydse spoorweghaltes. Hulle is in die rigting van George na Knysna: Victoriabaai, Wildernis, Fairy Knowe, Serpentine, Duiwerivier, Rondevlei, Dennebos, Swartvlei, Bleshoender, Sedgefield, Ruigtevlei, Mielierug, Goukamma, Keytersnek, Belvedere en Brenton.
Suid-Kalifornië
Volgens demografiese besonderhede en ekonomiese bande word na die streek ook dikwels verwys as die "agt distrikte" (eight counties): Imperial, Los Angeles, Orange, Riverside, San Bernardino, San Diego, Santa Barbara en Ventura. Die meer uitgebreide definisie met tien distrikte sluit daarnaas ook Kern en San Luis Obispo in en is gegrond op historiese politieke indelings.
Met sommige van die Verenigde State se grootste seehawens is die ekonomie van Suid-Kalifornië nou verbind met logistiek en goederevervoer. Die uitbou van die plaaslike infrastruktuur is daarop gerig om die streek se leidende rol as poort tot die Verenigde State en die Stille Oseaan-gebied te bevestig.
Jewgeni Zamjatin
Jewgeni Iwanowitsj Zamjatin (Russies: Евгений Иванович Замятин) (Lebedjan, Lipetsk-oblast, 1 Februarie 1884 - Parys, 10 Maart 1937) was 'n Russiese skrywer van wetenskapfiksie, filosofie, literêre kritiek en politieke satire.
Paul Kruger-beelde
Krugerwildtuin
“Pres. S.J.P. Kruger, stigter van die Nasionale Krugerwildtuin. Onthul deur Sy Ed. Hendrik Schoeman, minister van landbou op 16 September 1976. Beeldhouer: Coert Steynberg”
Gouda
Die gewel van Blekerssingel 55-57 het koppe van vier Boereleiers waaronder Paul Kruger.
Otterlo
By 'n standbeeld ter ere van genl. C.R. de Wet is 'n afbeelding van Kruger. Lees meer daaroor by M.T. Steyn-gedenktekens.
Clarens
In die kamer van die Krugerhuis in Clarens (by Montreux) waarin Kruger gesterf het, staan 'n borsbeeld van die president.
Pieter Bam
Ná sy huwelik met Ena Dingwall Tasca Stewart in 1910 voeg hy haar familienaam by sy voorname en vestig hom vir goed op haar landgoed Ards in Ierland, maar sit nogtans sy groot werk in verband met die bekendstelling van Suid-Afrikaanse landbouprodukte voort. In 1910 stig hy die South African National Union en ontwerp die plan vir 'n Rykskou in Londen. Terwyl hy besig is met die organisasie van dié onderneming, het die Eerste Wêreldoorlog (1914-'18) uitgebreek. Hy dien as hoof-rekruteringsoffisier van een van die Londense regimente. Kenmerkend van sy optrede was sy persoonlike belangstelling in die wel en wee van die manskappe. In 1921 tree hy as luitenant-kolonel uit die militêre diens nadat hy met die rang van majoor in bevel van 'n depotbataljon was.
Reeds voor die tyd het hy sy ou belangstelling hervat en begin onmiddellik ná die oorlog met die organisasie van 'n Rykskou. Hy word uitvoerende komiteelid van die groot Wembleyskou van 1924 en neem as sodanig 'n vername deel in die werksaamhede. Bam was ook die vader van die gedagte van georganiseerde reise van boere deur Brittanje.
Los Angeles-rivier
Geskiedenis
Later het een van slegs drie 18de eeuse Spaanse landbounedersettings, wat gestig is om sendingstasies en militêre forte van kos te voorsien, op 'n terras bo-oor die rivier ontstaan. Dié beskeie nedersetting sou tot die Verenigde State se tweede grootste metropool, Los Angeles, groei. So het Los Angeles sy ontstaan hoofsaaklik aan die gelyknamige rivier te danke wat met sy bestendige en voldoende voorraad aan water die halfdroë suide van die huidige deelstaat Kalifornië vir kolonisasie ontsluit het. Meer as 'n eeu lank was die rivier by verre die belangrikste waterbron vir die jong nedersetting wat sy bewoners van drinkwater voorsien en die besproeiing van wingerde en lemoenboorde moontlik gemaak het. Los Angeles-rivierwater het van die streek nie net een van die vernaamste landboustreke in die westelike Verenigde State gemaak nie, maar ook grootliks bygedra tot die gebied se reputasie as 'n tuinparadys.
2Cellos
Agtergrond
Hauser, gebore in Pula, Kroasië, en Šulić, gebore in Maribor, Slowenië, het mekaar as tieners by 'n meestersklas in Kroasië ontmoet. Šulić se ouers – sy pa 'n Kroasiër en sy ma 'n Sloween – is albei klassiek opgeleide musici. Šulić, 'n jaar jonger as Hauser, het sy opleiding aan die Akademie van Musiek in Zagreb begin en later in Wene voortgesit. Daarna het hy aan die Londense Royal Academy of Music studeer. Hauser het sy opleiding aan die Royal Northern College of Music in Manchester ontvang, nadat hy sy studie aan Trinity Laban in Londen voltooi het.
Die duo het byna oornag beroemd geword met hulle treffervideo van "Smooth Criminal" op YouTube, wat in die eerste twee weke meer as drie miljoen keer gekyk is en meer as agtien miljoen keer sedert Mei 2016. Die musiekvideo is gebore uit die tjelliste se finansiële probleme, ten spyte van hul musikale sukses in die Verenigde Koninkryk. Die duo het in Pula byeengekom, waar een van Hauser se vriende, 'n direkteur, voorgestel het dat hulle die popmusiekmark moet probeer met 'n moderne tjelloweergawe van Jackson se "Smooth Criminal." In die video, wat oorspronklik op 20 Januarie 2011 op YouTube gelaai is,  sit en speel Šulić en Hauser alleen in 'n groot wit kamer. Voordat die twee 'n duo gevorm het, is hulle soms as teenstanders beskou, wat in musiekwedstryde teen mekaar meeding.
Loopbaan
In 2015 stel 2Cellos hulle derde album, Celloverse vry. Die album bevat 'n verskeidenheid verwerkings, van onder andere AC/DC se Thunderstruck, Avicii se Wake Me Up, Michael Jackson se "They Don't Care About Us", Hans Zimmer se Mombasa (uit Inception), en 'n oorspronklike werk getiteld Celloverse.
In 2017 stel Sulic en Hauser hul album Score vry. Hierin tree hulle saam met die Londense Simfonie-Orkes op in 'n wye verskeidenheid van televisie- en filmmusiek. Daarmee saam stel hulle hul video, Game of Thrones Medley, op YouTube bekend, wat binne twee dae meer as 1 miljoen kykers bereik.
Dieselenjin
Omstredenheid oor die patent
Terwyl Rudolf Diesel erken word as die uitvinder van die dieselenjin, het Herbert Akroyd Stuart en Charles Richard Binney reeds 'n kompressie-ontstekingsenjin gepatenteer wat ontwerp was om met steenkoolstof te werk. Die erkenning vir die uitvinding hang dus grootliks daarvan af of die ontsteking van 'n petroleumgebaseerde brandstof die uitstaande kenmerk is. Diesel se patent aansoek (No. 7241) is in 1892 ingedien. Herbert Akroyd Stuart en Charles Richard Binney het egter reeds 'n patent (No. 7146) in 1890 verkry met die titel "Improvements in Engines Operated by the Explosion of Mixtures of Combustible Vapour or Gas and Air" (Verbeteringe in enjins wat werk deur die ontploffing van mengsels van brandbare dampe of gas en lug). Akroyd-Stuart het die eerste kompressie-ontstekingsenjins wat met olie gewerk het in Bletchley in Engeland in 1891 gebou en die regte aan Richard Hornsby & Sons gelisensieer, wat teen Julie 1892, vyf jaar voor Diesel se prototipe, 'n werkende dieselenjin vir die Newport Sanitary Authority gebou het.
Lewende en nie-lewende dinge
Lewende dinge
Biologie is die wetenskap wat met lewende dinge handel en omvat alle vorme van lewe, insluitend soogdiere, insekte, plante, skimmel en selfs mikrobes (eensellige organismes soos bakterieë). Biologie is belangrik omdat dit aan die mens (wat self ’n dier is) verklaar hoe uiteenlopend die wêreld is waarin hy leef en hoe hy kan baat vind by dié kennis. Landbou en medisyne is maar twee van die vele gebiede wat deurlopend verbeter word deur kennis van die biologie toe pas.
Al is daar groot verskille tussen komplekse en eenvoudige lewende organismes, het hulle tog eienskappe wat hulle deel. Die eenvoudige sel is natuurlik nodig vir alle vorme van lewe. Selle verskil in struktuur en funksie en bevat gene, wat proteïenvorming deur die sel beheer.
Nie-lewende dinge
’n Vulkaan is in werklikheid ’n gat in die aardkors, waardeur strome gesmelte rots bars en dan rotse en as die lug inblaas. Sommiges kan dalk in die toekoms uitbars en word as “sluimerend” genoem. Ander, wat lankal uitgeput is, word “uitgedoof” genoem.
Die drukking in die kern van die aarde is ontsaglik hoog en die temperatuur is sowat 6 000 grade Celcius, wat veroorsaak dat gesmelte rots (magma genoem) na die kors van die aarde vloei en uiteindelik uitbars. ’n Beter voorbeeld van ’n nie-lewende ding wat kan beweeg, kan moeilik gevind word.
Praktiese biologie
3. Genetika het tot baie nuwe plante en die beter beheer van insekte en plae gelei.
Tinsley Grimes
Tinsley Grimes (gebore 9 Mei 1984) is 'n Amerikaanse aktrise. Sy is bekend vir haar rolle in die rolprente Never Been Kissed (1999) en The Banger Sisters (2002), en in die televisiereekse CSI: Crime Scene Investigation (2000) en That '80s Show (2002).
Melqart
Melqart (Fenisies: koning van die stad) was 'n belangrike godheid van Fenisië en Kartago.
In die 10de eeu v.C. vervang koning Hiram van Tirus die belangrikste gode El, Asherah, Baäl ensomeer deur Melqart en sy eggenote Astarte om meer mag oor die religieuse lewe van sy stad te kry. Hy het dalk selfs die tempels van die ander gode verwoes. Tog bly die gode El en die drie Baäls ("Here"), Baäl Shamen, Baäl Malagê en Baäl Sephon 'n rol speel in die relgieuse lewe van die stad. Melqart word egter die god van die koning en sy hof, die nasionale godheid.
Theo Marcuse
Theo Marcuse (2 Augustus 1920 – 29 November 1967) was 'n Amerikaanse akteur. Hy was bekend vir sy rolle in die rolprente Hitler (1962) en Harum Scarum (1965), en in die televisiereekse The Third Man (1959) en Star Trek (1966).
Mars se natuurlike satelliete
Mars het twee klein natuurlike satelliete, Fobos and Deimos. Daar word gespekuleer dat die twee mane gevange asteroïdes is.
Algemene inligting
Wanneer Fobos vanaf die oppervlak van Mars, naby sy ewenaar besigtig word, lyk die maan ongeveer een derde so groot as wat die aarde se volmaan vanaf die aarde lyk. Fobos het 'n deursnit van 22,2 km en lyk kleiner hoe verder weg mens van Mars se ewenaar af wegbeweeg en is onsigbaar (altyd agter die horison) vanaf Mars se poolgebiede. Deimos lyk meer na 'n helder ster of planeet wanneer dit vanaf Mars besigtig word, net ietwat groter as wat Venus vanaf die aarde lyk. Deimos se deursnee is 23,460 km. Die mane is so klein dat daar geen totale sonsverduisterings op Mars kan plaasvind nie, aangesien die mane te klein is om die son heeltemal te bedek. Totale maansverduisterings is egter weer baie algemeen en vind amper elke aand plaas.
Amerikaanse Gewapende Magte
Die gewapende magte van die Verenigde State van Amerika is 'n belangrike instrument in die handhawing van die buitelandse beleid van die Verenigde State van Amerika en die globale posisie van die land is van kardinale belang. Die weermag is reeds vir dekades die beste toegerus, en na die Volksbevrydingsleër van die Volksrepubliek China, die tweede grootste militêre mag (personeelgewys) in die wêreld.
San Gabriel Valley
San Gabriel Valley is een van die belangrikste valleie in die suide van die Amerikaanse deelstaat Kalifornië. Dit is oos van Los Angeles, noord van die Puente Hills, suid van die San Gabriel Mountains, en wes van die Inland Empire geleë. Sy naam is van die San Gabriel-rivier afgelei wat in suidelike rigting deur die sentrale deel van die vallei vloei.